GPSC วิ่งแรง 4% วอลุ่มเช้ากระฉูด! รับเงินบาทแข็งค่า-ลุ้นกำไร Q4 สดใส
GPSC วิ่งแรง 4% วอลุ่มเช้ากระฉูด! รับเงินบาทแข็งค่า-ลุ้นกำไร Q4 สดใส
GPSC วิ่งแรง 4% วอลุ่มเช้ากระฉูด! รับเงินบาทแข็งค่า-ลุ้นกำไร Q4 สดใส
23 พ.ย. 2563

ผู้สื่อข่าวรายงานว่า ราคาหุ้น บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ล่าสุด ณ เวลา 11.23 น. อยู่ที่ระดับ 70.75 บาท ปรับตัวขึ้น 2.75 บาท หรือ  4.04% ด้วยมูลค่าการซื้อขาย  1.70 พันล้านบาท
ทั้งนี้ บล.คันทรี่ กรุ๊ป มองว่าหุ้นบมจ.โกลบอล เพาเวอร์ ซินเนอร์ยี่ (GPSC) เป็นหนึ่งในหุ้นที่ได้รับประโยชน์จากค่าเงินบาทแข็งค่า ซึ่งรวมถึงหุ้น บมจ.บี.กริม เพาเวอร์ (BGRIM) บมจ.กัลฟ์ เอ็นเนอร์จี ดีเวลลอปเมนท์ (GULF) บมจ.ราช กรุ๊ป (RATCH) บมจ.ซาบีน่า (SABINA)
ขณะเดียวกัน บล.ดีบีเอส วิคเคอร์ส ระบุในบทวิเคราะห์วันนี้(9พ.ย.63) ว่า บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC  แนวโน้มไตรมาส 4/2563 แข็งแกร่งต่อเนื่อง หลังมีกำไรสุทธิไตรมาส 3/63 ที่ 2.57 พันล้านบาท โตถึง +118% เทียบช่วงเดียวกันของปีก่อน, +36% เทียบไตรมาสก่อนหน้า ดีกว่าคาด
สำหรับแนวโน้มไตรมาส 4/2563 สดใสเพราะต้นทุนก๊าซลดราว -10%เทียบไตรมาสก่อนหน้า, อุปสงค์ไฟฟ้าในภาคอุตสาหกรรมเพิ่มขึ้น โดยเฉพาะอุตสาหกรรมหนักและอิเลคทรอนิกส์ รวมถึงผลประกอบการโรงไฟฟ้าพลังน้ำดีต่อเนื่อง ให้ราคาพื้นฐาน 95 บาท (SOP) ทั้งนี้คาดการณ์ว่ากำไรสุทธิปี 63-64 จะเติบโตได้ต่อเนื่อง และให้ DY ประมาณ 2.0-2.5% ต่อปี
ด้าน บล.กรุงศรี ระบุทางเทคนิคให้แนวรับที่ 67.50 แนวต้าน 70.00 , 72.00 Cut loss 66.50 โดยกราฟเป็นช่วงกลับตัว V shape และราคายืนเหนือเส้น EMA 10 วันต่อเนื่อง รวมถึงเครื่องมือ MACD กับ RSI ชี้ขึ้น สนับสนุนทิศทางเชิงบวก
 
 